Baketik berrabiarazi da by Baketik - issuu\nV. urteurreneko adierazpenaBaketik berrabiarazi da\nEtikoki jasangarria den aldaketa pertsonalerako eta\nsozialerako ekarriak egiteko proiektuaren abiapuntuak\n2006ko urriaren 14an azaldu zen lehenbizikoz jendaurrera Baketik, Arantzazun (OĂąati). Elkarrizketaren eta akordioaren aldeko Elkarri mugimenduan jardunak ziren erakunde berriaren sortzaileak, eta Arantzazuko Santutegiko Frantziskotarren bultzada ere izan zuen. Frantziskotarren erabakiz\nArantzazun izango zuen egoitza elkarte berriak, eta erakunde autonomoa, laikoa eta akonfesionala\nbehar zuen izan, plurala eta irekia.\nGatazken lantze etikoa bultzatzeko zentro gisara jaio zen Baketik, eta bi kontzeptu hauen uztarketa zuen oinarri: bakea eta etika. Halaxe dio izenak berak: baketik, bakea eta etika. Harrezkeroztik,\nhainbat aldaketa izan dira eta, orain, 2011n, honela dakusagu geure erakundea: prozesu eta gatazka\npertsonaletan, sozialetan, hezkuntzazkoetan eta elkartasunezkoetan etikak duen baliagarritasuna ikertzeko, jorratzeko eta hedatzeko zentro gisa.\nAtzo, urriak 14, bost urte bete zituen Baketik-ek. Gaur, aro berri bati ekingo dio. Agiri hau\nduzue ziklo berriaren atariko adierazpena. Hurrengo urteotan garatu nahi dugun proiektuaren ardatzak jasotzen ditu agiriak, 10 arrazoibidetan (III + 7) laburbilduak. Horiek ditugu, hain justu ere, Baketik-en ÂŤberrabiaraztearenÂť ildo nagusiak.Baketik\nArantzazu, 2011ko urriaren 15a3A. AZTERKETA\nI. Bost urteotan egindako lanaren deskribapena\nOrain arteko lana, proiektu berri baten oinarri\nIrudipen edo uste honen emaitza dugu Baketik: bakea eta etika hitzen esanahia, zentzua eta\nedukia elkartzea onuragarri zaie gizon-emakumeei eta gizarteari. Uste hori abiapuntu harturik, zentro\nbat ireki genuen, Arantzazun, geure egoitza, eta zenbait lan, ekimen, proiektu eta jarduera bultzatzeari eta aztertzeari ekin genion. Zabala, irekia eta bizia izan zen azterketa; programa eta ekimen ugari bultzatu genituen.\nProiektu batzuek indarra galdu zuten, baina gehienak martxan dira, eta fruituak ematen segitzen dute. Lehenbiziko aro horretan, hainbat eta hainbat eremu aztertu ditu Baketik-eko lan-taldeak;\norain, bere eginkizunari hobekien dagokion alorra zehazteko eta zedarritzeko. Hona hemen, bada, bost\nurteko lehenbiziko etapa honetan bultzatu ditugun proiektu nagusiak.\n·Hobeto bizitzeko eta elkarrekin bizitzeko ikastaro-programa (2006-11)\nIkastaro-eskaintza zabala egiten du urtero, zenbait gairen gainean: gatazkak, herritarren partaidetza, sufrimendua, elkartasuna, bizitza, bizikidetza, giza heldutasuna... Sei mila lagun baino\ngehiagok hartu dute parte programa honetan.\nAntzerkiaren bidez errealitatea aztertuz eta berreraikiz, balio etikoak sustatzen ditu. 8 eta 16\nurte bitarteko 17.000 bat ikaslek hartu dute parte. Programa honek jorratu dituen gaiak indarkeriarik eza, errespetua, berdintasuna, elkartasuna eta giza duintasuna izan dira.\n·Bideoteka Proiektua (2007-11)\nHiru zerbitzu eskaintzen ditu: bizitzari eta giza harremanei buruzko 200 filmeko funtsa (gida\ndidaktikoak dituzte film guztiek); bideokluba, 175 bazkideduna (urtean 10 film eta gida jasotzen\nditu bakoitzak), eta zinemari eta hezkuntzari buruzko ikastaro bat, urtero.\n·Lehentasun etikoei buruzko urteroko jardunaldiak (2007-11)\nUdaberriro, saio itxi bat egiten da, 25 gonbidaturekin, eta saio ireki bat. Zenbait aditu aritzen\nda hizlari. Besteak beste, hezkuntza, bakea, erlijioen arteko elkarrizketa, berradiskidetzea eta abar\n·Afrikari buruzko Astea eta Afrikandugu proposamena (2007-11)\nGogoeta kritikoa egiten du, urtero (ekainean), Afrikako zenbait gonbidaturekin. Horrela sortu\nzen Afrikandugu, Europako eta Afrikako gizarte zibilen arteko elkartasuna eta lankidetzarako senidetzea sustatzeko proposamena.\nBaketik-en dibulgazio- eta hezkuntza-lanaren laguntzaile dugu. Hamabi aldizkari monografiko, zenbait liburu eta hainbat formatutako bestelako argitalpenak plazaratu ditu geure zentroak,\nhemengo ikastaroak eta ekimenak ardatz izanik guztiak.\n·Zenbait eskakizun asetzeko programa (2007-11)\nBaketik-ek jasotzen dituen zenbait eskari asetzeko programa, betiere giza duintasuna abia4puntu dela. Herritarren partaidetzari, giza eskubideei, hezkuntzari, balioei eta abarri buruzko lanak,\nhitzaldiak eta jardunaldiak egin ditugu.\nArantzazu bila dabiltzan pertsonentzat harrera-leku berritutzat sustatzeko prozesuan laguntzen du proiektu honek. Baketik-eko lan-taldea gogoz jardun da zeregin horretan Arantzazuko\nAdiskideak elkartearekin, Arantzazu Gaur Fundazioarekin eta frantziskotarrekin batera.\n·Asistik Arantzazura Proposamena (2008-11)\nErlijioen eta kulturen arteko elkarrizketa sustatzeko iradokizun bat egin du. Nazioarteko erakundeen aurrean 2008an aurkeztu zuen iradokizuna, eta zazpi hizkuntzatan argitaratu zuen, eskoletan banatzeko. Bakearen aldeko 80 testu eta otoitz —erlijio eta kultura askotakoak— ditu\n·Dohain Programa (2008-11)\nEgoera zailetan daudenei (gaixoak, droga-mendekotasunen bat dutenak, babesik gabeko\nadingabeak, presoak, urritasunak dituztenak...) prestakuntza-egonaldiak egiteko eta atseden\nhartzeko aukera eskaintzen die Arantzazun. 741 lagunek hartu dute parte programan, 42 egonalditan.\n·Izeba proiektua (2009-11)\nBakarrik dauden atzerriko adingabeen osaba-izeba gisara jarduteko prest dauden herritarren edo familien sare bat eratu du Gipuzkoan. 50 boluntario ditu sareak, eta harrera-zentroen laguntzaile jarduten da, adingabeko horiek hobeto gizarteratzeko ahaleginean.\n·Izan Hezkuntza Proposamena (2010-11)\nGizaki izaten ikasteko eta irakasteko baliabide teorikoak eta praktikoak eskaintzen ditu. Familientzat eta irakasleentzat da, batez ere. Urtebeteren buruan, mila bat lagun jardun dira proposamen honekin, eta 20 ikastetxetan aplikatzen da.\nBihotzetik modulu didaktikoa (2011)\nEuskal gatazkan giza eskubideen urraketen biktima izan direnekiko elkartasuna eskolan nola\njorratu? Hain zuzen ere, horretarako eskaintzen ditu programa honek baliabide teorikoak eta praktikoak; trebakuntza eskaintzen die irakasleei, bizikidetzaren berreraikuntza du xede.\n·Berrikuntzaren Etika Proiektua (2011)\nBerrikuntza eta enpresa-jarduera oinarri etikoekin nola garatu? Horri buruzko trebakuntza eta aholkularitza eskaintzen die proiektu honek enpresei, egungo ereduen ikuspegi kritikoa abiapuntu duela.\n·«Bizikidetza berreraikitzeko indarguneak» ekimena (2011)\nGeure herriko bizikidetza berreraikitzeko eta berradiskidetzea sustatzeko hainbat proposamen (trebakuntzaren, dibulgazioaren, hezkuntzaren eta erakundeen alorrekoak) egiten ditu, batez\nere, udalei zuzenduak.\nZerrenda irakurri eta, lehen begiratu batean, halako sakabanaketa-itxura edo har diezaioke irakurleak. Alabaina, ikuspegi eta gida-lerro bera izan dute etapa horrek eta dagozkion ekimen guztiek: bizitza, bizikidetza, hezkuntza eta elkartasuna hobetzen laguntzea, betiere etika abiapuntu dela. Horra\norain arteko geure ibilbidearen mamia.\nOrain, berriz, Baketik berrabiarazi beharrean gaude, geure ekimenen, ahalmenen, mugen eta\naukeren bilakaerak hala eskatzen digulako, batetik; bestetik, horretara behartzen gaituztelako bertako\nlehentasun berriek eta egungo krisi orokorrak plazaratu dituzten kontraesanek eta baldintzek. Geure zeregina berriro xedatu behar dugu. Aukeratu egin beharko dugu: proiektu batzuk utzi, eta beste batzuk\nbultzatu. Horretarako, oinarri bikaina dugu orain arteko bidea, zimendu tinkoa eta sendoa. Lanaren zati\nhandia egina dago jada.5II. Balantze kualitatiboaEmaitza nagusia, Bizizikasi pedagogia\nHobetzen laguntzea izan da Baketik-en gida-lerroa. Hori dela-eta, hobetzen nola ikasten\ndugun gogoeta egin behar izan dugu, eta hobetzeko pedagogia bat sortu, halabeharrez. Horrenbestez, ia konturatu gabe, aldez aurretik pentsatu gabe, Bizizikasi pedagogia eraiki dugu, piezaz\npieza, bost urteotan osatu dugun puzzle bat balitz bezala.\nEsanahia eta edukia\nNorberaren bizitza, bizikidetza, hezkuntza, elkartasuna eta abar hobetzeko pedagogia da.\nBi kontzeptu elkartzen ditu: esperientzia eta ikaskuntza. Zortzi esperientzia jakinen ikaskuntza-prozesua eginez hobetzeko gai garela esan nahi du. Gizakion giza alderdirik bereziena eta unibertsalena\nosatzen dute zortzi esperientzia horiek, eta ahalmen didaktiko izugarria dute, bizitzeko eta elkarrekin bizitzeko oinarrizko zer guztiarekin harremanetan jartzen baikaituzte.\nHiru taldetan banatzen dira hobetzeko ikaskuntza bihurtzen diren zortzi bizipen horiek: oinarrizko lau ikaskuntza (gizakion izaera mugatua, esker ona, kontzientziari entzutea eta giza duintasunaren esanahia); hiru ikaskuntza instrumental (elkarrizketaren plusa, enpatiaren plusa eta\npazientziaren plusa) eta, azkenik, funtsezko ikaskuntza: maitasunarena. Hona hemen, labur azalduta,\nzortzi erreferentzia horien gakoak:\n·Izaera mugatua. Gizakion izaera mugatuak bizitzan, elkarbizitzan eta munduaren martxan\nduen eragina (erabakigarria) geure buruan eta besteengan ikustea eta erreparatzea. Geure\nizaera mugatua onartzea da haren ondorioez jabetzeko lehen urratsa.\n·Esker ona. Geuregan, besteengan eta geure inguruan daukagun edertasuna, ontasuna eta\nzer positibo guztiak identifikatzea eta antzematea. Ezinbestekoa da zoriontsuago bizitzeko,\nbizikidetza hobea izateko eta gatazkak etikoki kudeatzeko.\n·Kontzientziari entzutea. Hautaketa etikoak egiteko, kontraesanak eta autoengainuak aztertzeko, edo zertan ez daukagun arrazoi osoa eta zertan duten besteek jakiteko, kontzientziari\nbeste era batera entzuten ikas dezakegu.\n·Giza duintasuna. Geure bizitzan eta elkarbizitzan egiten ditugun aukerei norabide etikoa\nemateko, goi-balio baten erreferentzia behar dugu: giza duintasunarena. Etiketa orotik kanpo\negon behar du balio hori geuregan eta besteengan sustatzeak.\nLau erreferentzia horiek badute lotura hurrengo hauekin. Lehenbizikoak, norberaren esperientziak dira, batez ere; besteak, berriz, «besteengan» proiektatzen dira.\n·Elkarrizketa. Besteekiko elkarrizketan proiektatzen da izaera mugatua, geure izaera mugatuaren segurtasun gisara. Elkarrizketatzea da norberaren ikuspegiak beti osagabeak direla,\nmugatuak garela, onartzea. Bereizketa bidegaberik ez egitea da, ez geure buruarekiko ez besteekiko, eta egiaren alde jardutea.\n·Enpatia. Esker onak berekin dakar enpatia. Partekatzen baldin bada hartzen du zentzu osoa\neskertzen den horrek. Elkartasunerako prestatuak gaude. Enpatiaz jardutea dugu geure ahalmenetako bat.\n·Pazientzia. Kontzientziari entzutea pazientzia bilakatzen da: eusmena kontraesanak onartzeko, eta iraunkortasuna haiek etikoki kudeatzeko. Horra desafioei, zailtasunei eta sufrimenduei modu eraikitzailean ekiteko tresna nagusia.\n·Maitasuna. Maitasunean aurkitzen du zentzua giza duintasunak: bikotekidearekiko, familiarekiko, lagunekiko, justiziarekiko, bakearekiko, munduarekiko... maitasunean. Doakotasuna da\nikaskuntza honen gakoa, bestea ahalik eta ondoen egotea helburu duen emate desinteresatua.6Ardatz nagusia\nBizizikasi pedagogiaren diagnostikoaren ardatza haren tesi nagusian dago: bere egoera pertsonala eta soziala bere kabuz (inguruarekin harremanetan eta elkarlanean, jakina) hobetzeko eta berregiteko gai dena, hori da pertsona osasuntsua. Hobetzeko gai da pertsona, kontzientziatzeko,\nzentzua bilatzeko eta bere buruari emateko gaitasunek ikuspegi zabalak irekitzen baitizkiote. Bizizikasi pedagogiak ez du ezer berririk irakasten: norberak berekin daramana esnatzen du.\nIkuspegi kualitatibotik, hori dugu bost urteotako emaitza nagusia, eta, noski, hurrengo bost\nurteotarako baliabide nagusia ere. Pedagogia horren ahalmenak izango ditu ardatz gizarteari eskaintzen den Baketik-en berritze-proiektuak.III. Gizartearen diagnostikoa eta geure proiektua\nKrisi orokorra, aldaketa-premia eta horretan laguntzeko geure nahia\nEgin dugu, beraz, honainoko ibilbidea, eta hainbat esperientzia eta ezagutza metatu dugu. Kontua da zer egin horrekin egungo testuinguruan. Geure ekarria egoki kudeatzeko, nahitaez begiratu behar\ndiegu munduari, gizon-emakumeei eta inguruan dugun gizarteari. Baina, zer ikusten dugu?\nMundua, zoriontasunaren ideologia ausartegia\nOso kritikoa da geure ikuspegia. Ikusten dugu mundua aurrera ihesi doala, zalapartaka eta\nbidegabeki. Badakigu gizarte perfekturik ezin daitekeela espero. Badakigu neurriko inperfekzio-maila\nduen mundu bat izan behar dugula helburu. Badakigu, ordea, beste hau ere: ez dugu eroso sentitu\nbehar mundu hain desorekatu eta neurrigabe honetan.\nKrisi erabatekoan, orokorrean murgildurik gabiltza. Krisia ez da finantzarioa edo ekonomikoa\nsoilik; bizitzeko moduen eta gizarte-ereduen krisia da. Nora ezean gabiltza gizakiok, gizartea, sistema, mundua... Printzipio- eta balio-desordena izugarria egin da geure bizitzen eta gizartearen jabe.\nBalio materialak eta teknikoak nagusitu dira, eta alferrikakoak balira bezala zokoratu dituzte\nprintzipio humanistikoak. Ekonomizismoa, desarrollismoa eta indibidualismoa dira ideologia garaileak; guztion ongizatea, bost axola. Kontsumismoa â€”norberaren guraria berehala ase behar horiâ€”\ndugu guztiaren eragile. Hala, nahastu egiten ditugu garrantzizkoak diren gauzak eta bigarren mailakoak; hauek haien lekua hartu dute.\nEmaitza: izugarrizko frustrazioa. Gizakiok ez gaitu zoriontsuago egiten frustrazio horrek, ezta\nharremanak (gizakion artekoak, sozialak, nazioartekoak) bidezkoago bihurtzen ere. Hori guztia nahikoa ez eta, hondamendi ekonomikoa, soziala, ekologikoa, energetikoa, migratorioa, elikadurarena,\nnuklearra, militarra... benetako arrisku bihurtu da. Egiazki, larria da munduaren egoera.\nPertsona, desoreka erabakigarria\nJendearen eta gizarteen bizitzak berekin dakar, beti, halako tentsio bat. Alde batetik, baliorik gorenak (elkartasuna, humanismoa, bizitzari ateak irekitzea eta gogoz bizitzea, besteekiko elkarlana, errealitate immaterialen balioespena...) geureganatzen ditugu; bestetik, baliorik azpikoenak\n(indibidualismoa, interesa, geure baitara ixtea, materialismoa...).\nHumanismoaren jakintzari (ohartzea giza duintasuna dela baliorik gorena eta unibertsala) irekitzen\ndizkiogu ateak, baina, aldi berean, egoismoaren mugetan itxita geratzen gara (gurari materialak eta indibidualak lehenbailehen asetzea). Tentsio horren kudeaketa kontraesankorrean ematen dugu bizitza.\nAlabaina, ia kontraesanik eta anbibalentziarik gabeko garai batean bizi gara orain. Badirudi\nhautsi egin dela pendulua. Bigarren mailakotzat jotzen dira humanismoaren erreferentziak; hori dela\neta, indibidualismo materialista orekatzeko kontrapisurik eta alternatibarik ez da ageri. Beraz, gero\neta egonkorragoa da gizakien ahalen beheranzko joera hori.\nParadoxa dirudi, baina XIX. mendearen amaieran jaiotako amona batek, bizitzaren eskolan\nbakarrik ikasita, funtsezko jakintza gehiago metatzen zuen, zenbaitetan, XXI. mendearen hasierako\n7ekonomia, ingeniaritza, zuzenbide edo politikako doktore batek baino. Zalantzarik gabe, asko egin\ndugu aurrera askatasunari, ongizateari eta eskubideei dagokienez, baina horiez gozatzeko oinarrizko\nerreferentziak galdu egin ditugu.\nBizikidetza, bakearen garapena Euskal Herrian\nZenbait hamarkaden ondoren, euskal gizartean bakearen garaia zabaltzen ari da. Testuinguru berrian bereziki beharrezkoa da bizikidetzaren adiskidetzerako eta berradiskidetzerako ahalegin serioa, zintzoa eta zorrotza. Indarkeriaren amaierak gauza asko aldatzen ditu, baina horrek ez\ndakar arazo guztien bukaera. Oinarrizko adostasunak falta dira eta krispazioak eta zatiketa politikoek\nbere horretan jarraitzen dute. Zauri askok zabalik jarraitzen dute, sufrimendu asko, bidegabekeria\nasko eta aitortu gabeko biktima asko. Iraganaren memoria kritikoa eta osoa egin gabe jarraitzen\ndugu. Berradiskidetzea bakearen garapena baino ez da.\nEsperientzia konparatzaileak erakusten digunez, behin indarkeria amaituta, berradiskidetzelana eguneroko beste premia politiko, sozial edo mediatiko batzuek baztertua geratzen da. Aldez aurretik, berradiskidetzea garrantzitsutzat jotzen da, beti lehentasunezkoa ez bada ere. Gerora, sarritan\nbake-prozesuetako protagonistak bere garaian lan horri behar zuen lehentasuna eman ez izanaz damutzen dira.\nBerradiskidetze-prozesurik gabe «ez gerrarik ezta bakerik ere» testuinguruan egon gaitezke.\nEkintza biolentoak desager daitezke baina liskarraren eta beligerantziaren inertzia irrazionalak menperatutako jarrerek eta pentsamoldeek iraun dezakete. Egun, geure gizartean, berradiskidetzea bizikidetzaren etorkizuneko ardatz estrategikoa da. Ez gaude edozein aldaketaren aurrean. Aldaketa\nhorrek guztiok ukitzen gaitu zerbaitean eta guztioi zerbait dagokigu aldaketa horretan. Bakea sendotzeko beharrezkoa da berradiskidetzea prestatzea.\nBizikidetza berradiskidetzea «bestea» etsai bezala ikusteari utzi eta besterik gabe auzokide\nbezala begiratzea da. Aldaketa dakar eta aldaketa ez da soziala bakarrik ezta pertsonala bakarrik ere,\npertsonala eta soziala da, soziala eta pertsonala. Berradiskidetzeak partekatua izan behar du nahitaez.\nHorregatik, bere ibilbidearen oinarrizko ideiak, beharrezko jarrerak eta urratsak partekatu behar ditu.\nOrain Euskal Herrian lehentasuna den aldaketa kritikoa da bizikidetzaren kulturan.\nEsan dugun guztiak hainbat ondoriotara eraman gaituzte, eta baliagarri izan dakizkiguke Baketik-en ikuspegi berria zehazteko eta ulertzeko.\n1. Krisi orokorra. Bere jatorri nagusietako bat indibidualismo materialistenean oinarritutako zoriontasunaren ideologiaren nagusitasun osoa da. Ikusmolde horrek sistema politikoa, bizitzeko\nmoduak eta sozioekonomia- eta garapen-ereduak baldintzatzen ditu. Horren emaitza sistema\nbidegabea eta kolapsorako joera duena da. Premiazkoa da gizarte-eredu berriak bultzatzea.\n2. Krisi pertsonala. Zoriontasun berekoiaren ideologia berak bizitzeko ereduak baldintzatzen\nditu. Geure pentsamoldeetan sustraitzen da eta herritar bakoitza, neurri batean, bere eragile\nbilakatzen da beren borondatez edo nahi gabe. Zoriontasuna ulertzeko modu indibidualista\nhori bizitzaren zentzuari gizatasuna kentzen dion itxaropen faltsua bilakatzen da. Beharrezkoa\nda bizitzeko modu berriak bultzatzea.\n3. Bizikidetza-krisia. Hamarkadak iraun dituen gatazka biolento baten ostean, bizikidetzaren berradiskidetzea bultzatzea bakea sendotzeko, zauri pertsonalak sendatzeko, haustura sozialak\nkonpontzeko eta etorkizunean zatiketa suntsitzaileak prebenitzeko lehentasun kritikoa da. Beharrezkoa da iraganaren inertziak gaindituko dituen bizikidetzaren berradiskidetzearen kultura\n4. Bat-etortzea. Hiru diagnostiko horien bat-etortzea hiru kasuetan aldaketa behar dugula da;\nbaina ez edonolako aldaketa. Aldaketa hori ez da soilik soziala edo politikoa edo ekonomikoa,\nezta soilik pertsonala ere. Hiru diagnostikoen bat-etortze nagusia aldaketa pertsonala eta soziala behar dutela da, betiere abiapuntu bezala etika izanik.\n«Ez dugu bizitza aldatuko ez bagara bizimoduz aldatzen» (J. Saramago).85. Borondatea . Hiru galdera dakarzkigu, nagusiki, azterketa horrek: lehendabizikoa, zertan\nlagun dezaket mundua aldatzeko eta hobetzeko eginkizunean?; bigarrena, zertan aldatu eta\nhobetu behar dut neure bizitza?; eta hirugarrena, zertan hobe eta alda dezaket geure herriaren bizikidetza? Bizizikasi pedagogia oinarri hartuta, hiru galdera horiei erantzuteko ekarri eraikitzailea egin nahi du Baketik-ek.B. EGITASMOA\nAurreko analisiak Baketik bere zeregina berriz ere definitzera darama. Bost urteren ondoren,\negitasmoa berriro eratu eta berrabiarazi egingo dugu. Prozesua patxadatsua izango da. 2011-12\nikasturtea trantsiziozkoa izango da eraketa berri horren xehetasunak prestatzeko. 2012ko udazkenean Baketik berriaren behin betiko egitasmoa aurkeztuko dugu.\nOndorengo lerroetan, sorrera berriaren prozesu hori finkatuko duten 10 abiapuntuak adieraziko dira. Aldaketa horri urte beteko ikuspegiarekin aurre egiteak frogatzea, entzutea, hausnartzea,\nzuzentzea edo moldatzea ahalbidetuko digu eta hori guztia etenik gabe egitea baina aldi berean\npresarik gabe. Ondorioz, urtean zehar hobetzen joango diren premisa irekiak dira.1. Definizio berria, zeregina eta printzipioak\nAldaketa pertsonal eta sozial humanizatzailearen zerbitzurako zentroa\nBaketik ÂŤBizizikasi pedagogiaren zentroÂť gisa aurkezten da, horixe izango delako bere tresna\nnagusia. Pedagogia horren bidez eta etika baliabide gisa hartuta, ekimenak, proposamenak, dibulgazioa eta aholkularitza eskainiko du gizarte-eredu berriak, bizitzeko modu berriak eta bizikidetzakultura berria bultzatzera bideratuak. Baketik horrela definitzen da:\nâ€”Bizizikasi pedagogiaren zentroa. Aldaketa pertsonalerako eta sozialerako baliabide etikoak.\nBaketik-ek bere ikuspuntua aldatu egingo du. Baketik, orain arte, prozesu eta gatazka pertsonalei, sozialei, hezkuntzazkoei edo elkartasunezkoei aurre egiteko tresnak eskaini dituen zentroa\nizan da. Hemendik aurrera, krisi orokorraren, krisi pertsonalaren eta bizikidetza-krisiaren testuinguruan, betiere etika abiapuntu dela, aldaketa pertsonalerako eta sozialerako zerbitzura bideratzen dituen zentroa izan nahi du. Arazo zehatzetan tresna eta ekintza zehatzak garatzetik, aldaketa\norokorraren proposamen baten barruan ibaliabideak eskaintzera pasako da.\nBaketik-ek pertsonengan eta gizartearengan etikoki jasangarria den aldaketaren aukera sorrarazten duten oinarriak defendatzea, proposatzea eta bultzatzea du helburu. Harrapatuak gaituzten bidegabekeriak eta desorekak eraldatzen lagun dezakeen aldaketa eta bere eguneroko bizitzan\npertsona bakoitzaren menpe dagoenetik jokatzen eskura daitekeena. Bere zeregina ez da gizarte-,\nbizitza- edo bizikidetza-eredu zehatzak proposatzea baizik eta horiek posible egingo dituzten prozesuak sorraraztea eta erdiestea. Baketik-en zeregina ideia batean laburbil daiteke:\nâ€”herritarrek mugitutako aldaketa pertsonalerako zein sozialerako baldintzak sortzea, betiere\netika abiapuntu dela.\nBaketik baliabide etikoen zentro bezala definitzen da. Eskaini nahi dituen baliabideen izendapen horrek esanahi zehatza dauka. Bere lanak eta proposamenak giza duintasunaren sustapenaren balio gorenari lotzen direla eta erreferentzia horren zentzu eta esanahi pertsonalaren eta\n9sozialaren etika batean oinarritzen direla esan nahi du. Oinarri hori eskubide, ahalmen eta aukera\nbatekin bat datozen hiru printzipiotan irudikatzen da, bere giza duintasunaren arabera.\n—Itxuraz inperfektuak diren zoriontasunaren eta justiziaren eskubidea. Inongo gizakia\nez dago aurrez baldintzatua zoriontasunik eza kronikoa pairatzera, inongo gizarterik ez\ndago kondenatua bidegabekeria menderaezina pairatzera.\n—Hobetzea eta aldatzea aukeratzeko ahalmena. Personek eta gizarteek hobetzeko eta\neuren errealitatea berriz ere eraikitzeko ahalmena daukate giza duintasunaren garapenean eta osotasunean.\n—Bizitza zentzua duen aukerara za ba ltzeko bidea . Bizitza pertsonala hobetzeko eta\nmundua hobetzeko erabakiak balio materiagabeetara zabaltzea dakar eta bizitzari zentzua emateko ibilbidea ahalbidetzen du.2. Helburuak, pedagogia eta estrategia\nEskaintzea, partekatzea eta zabaltzea\nBaketik-eko ekimen guztiek aldaketa orokorreko proposamenaren barruan aurkituko dute beren\nzentzuaren batasuna. Proposamen hori hiru lerro-nagusi lotzen dituen helburu orokor batean biltzen da:\n—hobetzeko eta aldatzeko giza ahalmena bultzatzea:\n-justiziaren garapenerako, mundu bidezkoago bati laguntzea;\n-pertsonaren garapenerako, bizitzeko modu gizatiarragoak lortzea;\n-bakearen garapenerako, Euskal Herrian bizikidetzaren berradiskidetzea erdiestea.Helburu kualitatiboak\nBaketik berrabiarazteko egitasmoa hiru helburu zehatzera begira jartzen da. Beren adierazpenak bere garapen-eremuari buruzko jarraibideak dauzka:\n·Eskaintzea. Beti pertsona xumeen erreferentziarekin, hobetzen eta, eguneroko jardutetik, gizarte-, bizitza- eta bizikidetza-ereduetan aldaketak erdiesten lagunduko duten baliabide etikoak eta eskuragarriak ezartzea.\n·Partekatzea. Galdera hauei erantzunak bilatzeko proposatzea eta partekatzea: zertan lagun dezaket mundua aldatzeko eta hobetzeko eginkizunean?; zertan aldatu eta hobetu behar dut\nneure bizitza?; zertan hobe eta alda dezaket geure herriaren bizikidetza?\n·Zabaltzea. Etikoki jasangarria den aldaketa pertsonaleko eta sozialeko prozesu biderkatzailea sortzen eta bultzatzen saiatuko diren oinarriak, gogoetak eta proposamenak adostea, zabaltzea eta komunikatzea.\nUrte beterako lan-helburuak\nEra berean, ondorengo hamabi hilabeteko lan-ildoak kokatzen dituzten lanerako hiru helburu, zehatzagoak eta kuantitatiboagoak, ezarriko dira:\n·Egitasmoa. Urte beteko epean txosten honen abiapuntuak garatzen eta zehazten dituen egitasmo zehatza prestatzea.\n·Bideragarritasuna. Etorkizuneko egitasmoaren oinarriak ezartzea bere onuragarritasun sozialaren arabera autonomoa eta ekonomikoki bideragarria izan dadin.\n·Parte-hartzea. Baketik-eko Gizarte-Kontseilua osatuko duten 50 Bultzatzaileen hasierako nukleoaren inguruan parte-hartzeko komunitatea sortzea.10Pedagogia\nBaketik berrabiarazteko prozesuaren definizioaren, zereginaren eta helburuen enuntziatuek\ntresna pedagogiko batean aurkitzen dute horiek garatzen dituzten edukia:\nBaketik-ek maila pertsonalean, sozialean zein bizikidetzakoan baliabide etikoekin hobetzen\neta aldatzen ikasteko daukan balio estrategikoan sinestuz partekatu nahi duen ekarria.\nBaketik-en estrategiak hurrengo urteetarako enuntziatu argia eta gardena dauka:\nâ€”Bizizikasi pedagogia eskaintzea eta konpartitzea.\nPedagogia horrek geure buruari eta besteei, errealitateari eta bere arazoei, aukerei edo gertakizunei esperientziazko zortzi ikuspegietatik edo erreferentzietatik begiratzea.3. Irizpide gidaria\nGeure menpe dagoen horretatik aldatzeko leloa\nAukera eta askatasuna\nGeure esku dagoena aukeratzea da. Geure botere handia pertsonal eta sozial mailan aldatzeko aukeratzea da. Aukeratzea, aldaketa txikiak izango diren arren. Horixe da Baketik-ek\npartekatu nahi duen aldaketa pertsonalerako eta sozialerako proposamenaren irizpide gidaria.\nGeure esku dagoen honetan jarri behar dugu arreta. Eta geure eskura dagoena, geure boterea,\netikoki aukeratzeko boterea da. Hau da, giza duintasunaren balio gorenaren erreferentziarekin\nEguneroko bizitzan, neurekoikeria hutsa izan naiteke edo eskuzabala izatea aukera dezaket.\nAutoritarioa izan naiteke edo elkarrizketaren bidea aukera dezaket. Besteenganako ardurarik ezin\ndezaket izan edo atsegina izatea aukera dezaket. Kontsumoaren desioa jarrai dezaket zer dakarrenaz\narduratu gabe edo gutxiagorekin eta modu jasangarriago batean bizitzea aukera dezaket.\nGatazka batean erreminaren, gorrotoaren, mendekuaren desioaren bultzadari jarrai diezaioket, edo proposamen eraikitzailea egitea aukera dezaket. Barkatzea ere aukera dezaket ere. Bizikidetzan sektarismo hutsa izan naiteke edo elkarrizketa erabiltzea, humanizatzea edo giza-harremanak edo\nharreman soziopolitikoak berradiskidetzea aukera dezaket.\nBesteen sufrimenduaren aurrean ezer esan gabe egon naiteke edo elkartasuna aukera dezaket. Injustiziaren aurrean axolagabe bizi naiteke edo mundu hobe baten alde borroka sozialetan eta\npolitikoetan ardura hartzea aukera dezaket.\nUste duguna baino botere handiagoa daukagu. Geure boterea modu etikoan aukeratzea\nda. Giza duintasuna dugu kontzientzia dugulako, kontzientzia dugu aldatzea eta hobetzea aukera\ndezakegulako. Beti aukera dezakegu geure esku dagoen zerbait aldatzea. Piskat aldatzea errealitatea eraikitzeko. Baketik-ek bultzatu nahi duen aldaketa etiko pertsonalerako eta sozialerako proposamenaren irizpide gidaria honakoa da:\nâ€”Baketik-eko jarduera osoan zeharka kontzientzia hartzea eta aldaketa pertsonala eta\nsoziala bultzatzeko geure botere nagusiari balio pertsonal eta sozial handiagoa ematea:\naukeratzeko boterea, betiere etika abiapuntua dela.\nAldatzea aukera dezakegu edozein determinismotik haratago, saihestezina dirudien edozein\naukera desberdin aukera dezakegu. Etika abiapuntu dela aukera dezakegu. Bizitza eta mundua al-11datzen duten aukeraketa txikiak egin ditzakegu. Irizpide horrekin Baketik berriaren egitasmoaren\nleloa sortzen da. Bi hitzetan laburbiltzen den leloa: «Aukera dezakegu». Hobetzeko aukera eta aldatzeko askatasuna irudikatzen duten bi hitz.\nMuga eta itxaropena\nDena dela, ez da komeni emaitza jakin bat lortzeko itxaropenarekin ekitea aldaketa-prozesuari; hobe da aldaketarako giro egokia sortzeko itxaropenarekin hastea. Normalean, egiten ari garen\nhori kontrolatu nahiak, antsietateak, honakoa eragiten digu: helburu handiekin ekiten diogu aldaketari, baina itxaropen eskasarekin.\n«Itxaropena ez da dena ondo aterako dela ziur jakitea, baizik eta egiten ari\ngaren horrek zentzua baduela ziur jakitea, emaitza edozein delarik ere» (Václac Havel)Alabaina, justu kontrako pentsaera behar dute aldaketa-prozesuek: ahalik eta itxaropen\nhandiena, eta helburu apala. Izan ere, aldiko apur bat bakarrik hobetzen eta aldatzen gara. Fantasiazko ametsen frustrazioa saihestu egin behar da, aldatzeko benetako kemena indargabetu egin\nEgitasmo honetan, esperantza beti goialdean kokatzen da: justiziaren, pertsonaren eta bakearen garapena. Itxaropena beti lurraren arrasean kokatzen da, errelitatean: baldintzak sortzea itxaropen altuena ahalbidetu dezaten. Baldintzak baino ezin ditugu sortu eta horrela mundua hobetzen\neta aldatzen dugu. Errealitatea hobetzea eta aldatzea aukera dezakegu beharrezkoa dena ahalbidetuko duten baldintzak sortuz.4. Lehenengo urratsa\nParadigma-aldaketa planteatzeko dilema\nAldatzea aukera dezakegu. Hori da irizpide gidaria; baina askotan ez dakigu nola egin. Trakets gabiltza, blokeatuak edo itsuak gaude. Inertzia gailendu egiten zaigu. Hobetzen ikasi behar\ndugu, etikoki aldatzea aukeratzen ikasi behar dugu. Hemen Bizizikasi pedagogia sartzen da jokoan,\nhobetzen eta aldatzen ikasteko pedagogia. Dena dela, lehendabiziko bultzada behar dugu. Paradigma-aldaketa (eskema-, ikusmolde-aldaketa) behar dugu.\nAldaketa-aukerak zalantzak eta beldurrak sortzen ditu. Babestu egiten gara eta kontserbadoreak egiten gara hori saihesteko. Aldaketak zabaltzea eskatzen du; baina ixteko eta geure baitan\neta kontrolatzen dugun horretan ixteko joera daukagu. Aldatzea aukeratzeak konfiantza edukitzea\ndakar, baina nahiago dugu ezaguna kontrolatzea ezagutzen ez dugunean konfiantza jartzea baino.\nGeure aukeratze-etikoaren boterea garatzeko, beldurrik gabeko askatasuna falta zaigu eta behar\nAldaketarako geure trabak gainditzea ahalbidetuko digun beste begirada bat eta ikuspegi\nberria behar ditugu. Paradigma berri hori oso dilema errazean laburbil daiteke: «zabaltzea edo ixtea».\nZer da bizitza zabaltzea edo ixtea? Munduaren, bizitzaren eta bizikidetzaren ikusmolde indibidualistan, materialean eta sektarioan ixtea eta sartzea edo daukagun horretatik eta kontrolatzen dugunetik haratagoko bizitza solidarioago eta irekiago zabaltzea.\nGaldera horren erantzuna norbera eta gizartea aldatzeko prozesuaren lehen urratsa da.\nGeure aukera zabaltzea da. Atzera egiten duena zabaltzen duen hitza, kontrolatzera baino gehiago\nfidatzera daramana. Iraultza pertsonal eta sozial hori hitz horren indarrarekin hasi nahi dugu.\nZoriontasunaren beste ideia bat\nZoriontasunaren bilaketa bizitzaren eta aldaketa sozialaren, pertsonalaren eta bizikidetzakoaren eragile nagusia da. Zoriontasun helduaz ari gara; ez zoritxarrik eza oinarri duen zoriontasunaz,\nbaizik eta bizitzaren alderdi gozoak eta gaziak uztartzen dakien bizitzaren zentzuaz. Zoriontasun bila12jarduten gara; batzuetan, biderik zentzuzkoenetan bilatzen dugu eta, beste batzuetan, biderik okerrenetan. Kontraesankorrak gara. Aldatzera eta hobetzera bultzatzen gaitu zoriontasun-premiak eta\nLehentxeago esan dugu hiru galdera eragiten dizkigula aldaketa-premiak: «Zertan aldatu eta hobetu behar dut neure bizitza?»; «Zertan lagun dezaket mundua aldatzeko eta hobetzeko?» eta «nola hobetuko eta aldatuko dugu bizikidetza geure herrian». Azken batean, honakoa ari gara galdetzen: «Nola\nizan naiteke zoriontsuago, eta nola lagun dezaket mundu zuzenagoa eraikitzen?». Beste galdera hau\nere egin genezake: «Egin liteke bata bestea gabe?». Geure iritziz, bat egiten dute biek (norberaren zoriontasunak eta mundu zuzenagoa eraikitzeko nahiak), gizakion bizitzaren zentzuari baitagozkio biak..\nLaburbilduz, giza zoriontasun heldu, zentzudun baterako erantzun eske ari zaizkigu galdera\nhoriek. Geure ustez, bi galderen erantzunak diosku ireki eta hedatu egin behar dugula, ez bakarrik\nitxi eta geure baitara bildu. Ez gara zoriontsuago izango, ez dugu mundu zuzenagoa eraikiko geure\nbaitarantz itxiz, egoismoa, ekonomizismoa, indibidualismoa eta kontsumismoa balio nagusitzat hartuz. Askoz ere zoriontsuago izango gara balio immaterialei geure barrua zabalduz, geure izatea bizitzari eta besteei eskainiz. Hona, bada, proposatzen dugun aldaketa: zoriontasunaren bilaketa irekia\nizatea. Itxi ordez, zabaltzea.5. Aplikazio-eremuak, proiektuak eta baliabide motak\nAsmo-programa bat 21 lan-lerrorekin\nBere berrabiarazteari begira eta txostenean adierazten ari garen kontzeptuzko eremuaren\nbarruan, Baketik-ek hiru jarduera-ardatz definitu ditu egitasmo-kopuru zabal batekin horietako bakoitzean. Apurka-apurka eta hamar urteko epean garatuko den asmoen programa da.\nHorrenbestez, 21 lerro definituko dira eskuhartze-egitasmoetarako. Logikoki, egitasmo horiek une horretan garapen-maila desberdina dute. Batzuk, hezkuntza-proiektuak bezalakoak, abian\ndauden jada; eta beste batzuk, ekologiarekin harremana dutenak bezalakoak, etorkizunerako lanproposamenerako orientabide gisa aipatzen dira besterik gabe. Kronograma lerro batzuren edo besteren garapen-borondateak baino gehiago geure giza- eta ekonomia-bitartekoek eskaintzen dituzten\naukerek mugatuko dituzte.\nZehaztu nahi diren egitasmo-lerroak mota desberdinetako baliabideen (aldaketa pertsonalerako eta sozialerako baliabide etikoak) sorta batean adierazi beharko dira:\n-aholkularitza pertsonala edo instituzionala,\n-berariazko kolektiboei zabaldutako eta bideratutako formazioa,\n-dibulgazioa bide desberdinak erabiliz,\n-proposamen generikoak edo zehatzak prestatzea,\n-eta ekimen propioak edo beste erakundeekin konpartituak hartzea.13Hiru jarduera-ardatzakA. Gizarte-ereduakEgitasmo-lerroakEragin-eremuakA.1. Garapen- eta berrikuntza-etika baterako\nA.2. Bizizikasi pedagogia enpresan.\nA.3. Beste kontsumoa bat, beste ongizate\nereduaA.4. Jasangarritasuna eta garapena.\nA.5. Ekologiarekiko konpromisoa eguneroko\nA.6. Ingurugiroarekiko konpromisoaren pedagogia.\nA.7. Elkartasun-eredu berriak.\nB.1. Elkartasuna hobetzea singularreko eta\npluraleko lehen pertsonan.\ngertutik.B. Bizitzeko moduakB.3. Nork bere buruarengandik ikastea.\nB.4. Osasuna eta sufrimendua.\nB.5. Adimen espirituala.ElkartasunaPertsonaB.6. Elkarrizketaren eta berradiskidetzearen pedagogia.\nB.7. Zuzentzeko aukera egiten ikastea.\nC.1. Proposamenak: Euskal Herriko bizikidetzaren berradiskidetzea.C. Bizikidetza-kulturaC.2. Pertsona izaten hezi.\nC.3. Bizikidetzaren berradiskidetzerako hezkuntza.\nC.4. Irakasleentzat eta familientzat formazioa.HezkuntzaC.5. Gatazken lantze etikoa.\nC.6. Kultura soziopolitikoan aldaketairadokizunak.\nC.7. Kulturen eta erlijioen arteko\nsoziopolitikoa6. Baketik-eko parte-hartzeko komunitatea\nZirkulu zentrokideak sare soziala osatzeko\nBaketik erakunde apala da. Bere oinarria zuzendaritza- eta lan-taldeek osatzen dute, laguntalde murriztuek. Bere erronka gizartearekin komunikatzea eta elkarri eragitea izango da. Baketik bezalako erakunde batek komunikatzeko beharra dauka eta bere ekimenak ezagunak izatea. Logikoki,\nInternet-ek eskaintzen dituen aukerak dauzka, komunikabideek eskaintzen duten tarte murriztuarekin eta esku-orrien edo publizitate-baliabideen tresnarekin.\nHala ere, hori guztia, beharrezkoa izan arren, ez da nahikoa. Nahitaezkoa da halaber guztion\nartean nortasunezko eta Baketik-en partaide izateko eremu propioa eta autonomoa ezartzea iritzia,\nparte-hartzea, dibulgazioa eta bideragarritasuna partekatzea ahalbidetuko duena. Eremu partekatu\nhorri parte-hartzeko komunitatea deituko diogu eta gizarte-sarearen egitasmoa eratuko duten bost\nzirkulu zentrokideren inguruan dinamizatuko da. Zirkulu zentrokide horiek ondorengoak dira:\n路Lehendabiziko zirkulu zentrokidea: Baketik-eko zuzendaritza- eta lan-taldeak. Baketik-eko programa diseinatzeko eta garatzeko arduradunak. Talde horiek Baketik orientatzeko, sostenga14tzeko eta bultzatzeko erantzukizuna partekatuko dute, hasieran, 50 kidek ostatuko duten Gizarte-Kontseiluarekin batera.\n·Bigarren zirkulu zentrokidea: Baketik-eko Gizarte-Kontseilua. Aholkularitza-, kontsulta- eta bultzatzaile-izaera duen organu berria da. Bere 50 kideak (zenbakia piskanaka handi daiteke) arlo\neta errealitate desberdinetara lotuak egongo dira. Bultzatzaileen irudia onartzen dute. Lau\npuntutan laburbil daitezkeen zenbait eskubide, eskumen eta funtzio dauzkate:\n1. Baketik-eko ekimenei buruzko informazioa jasotzeko eta horretarako sarbidea daukate\neta une oro zuzenean iritzia emateko eta parte hartzeko eskubidea daukate.\n3. Urtean zehar balantze- eta planifikazio-bilera batera dei egingo zaie.\n—Baketik-eko proposamenak eta mezuak zabaltzea;\n—plangintzen diseinua egitea urteko bileran parte hartuz.\nKontseilu hau osatzea Baketik berrabiarazteko prozesuaren helburu zehatzetako bat da.\n2011-12 ikasturtean ekin behar zaion lehentasun estrategikoa da.\n·Hirugarren zirkulu zentrokidea: Laguntzaile ekonomikoak. Ekarri ekonomiko baten bidez parte\nhartzen duten lagunak dira. Baketik-ek laguntza ekonomikoa emateko hiru bide zabalduko\nditu. Kasu bakoitzean ordainean formazio- eta aholkularitza-zerbitzuak edo berariazko egitasmoak zabaltzea zehaztuko ditu ekarri bakoitzaren onura pertsonala, soziala edo korporatiboa\n·Laugarren zirkulu zentrokidea: Baketik-eko baliabideen erabiltzaileak. Zentro honek antolatutako ikastaroetan edo ekintzetan parte hartu duten edo hartuko duten milaka lagun dira. Baketik-en mezuak jasotzen lehenengoak dira eta beste lagunen eta erakundeen artean zubi lana\negiteko gonbidapena luzatzen zaie. Baketik-eko telefonoa, posta elektronikoa edo web gunea\nzabalik dituzte beren kritikak, iradokizun edo iritziak helarazteko.\n·Bosgarren zirkulu zentrokidea: Gizartea. Hau da, edozein bidetatik Baketik-en mezua helarazi\nnahi diogun edo heltzen zaion edozein lagun da. Helburua honakoa da: norbaitek edozer\ngehiago edo zehatzago jakin nahi badu hurbiltze horretarako ateak zabalik aurkitzea.7. Egitasmoaren bideragarritasuna\nAutonomia, onuragarritasun soziala eta autofinantziazioa\nBaketik-en egitasmoaren bideragarritasunak abiatze-baldintza bat dauka: bere autonomia\nedo irizpide-independentzia. Bere helburu soziala eta ibilbide-askatasuna mugatuko lituzkeen menpekotasun ekonomikoa, ideologikoa edo instituzionala duen harremana jatorrizko nortasun propioarekin kontraesan bateraezina izango litzateke. Bideragarritasunaren bigarren premisa egitasmoaren\nonuragarritasun soziala bilatzea da. Abiapuntu bezala dugun maximoa honakoa da: Baketik bideragarria izango da, bere ekimenak gizarte-mailan baliagarriak baldin badira. Horrela, ikuspegi kontzeptual batetik, onuragarritasun soziala bideragarritasunaren oinarria da.\nBi premisa hauek oinarri hartuta, Baketik-en bideragarritasunaren printzipioa eta helburua\nhorrela adierazten dira:\n·Printzipio bat. Baketik-en autofinantziazioa bere proiektuen onuragarritasun sozialaren aldeko\napustu osoan eta autonomoan oinarritzen da.\n·Helburu bat. Helburua autofinantziazioa lortzea da. Neurri handi batean, bere zerbitzuen eskaintzak sortzen dituen balaiabideetan eta babes sozialeko ekarrietan oinarritutakoa eta dirusarreren iturriak dibertsifikatzearekin osatua.\n·Bi ardatz. Autofinantziazioaren ardatz nagusiak zerbitzuak eta babes sozialeko ekarriak dira.\n15-Zerbitzuen ardatza onuragarritasun sozialeko zerbitzuen sorta bat aurkeztera eta kudeatzera bideratzen da, batez ere aholkularitza, formazioa, ekimenen dibulgazioa eta bultzada\neta aldaketa pertsonalerako eta sozialerako proposamenak.\n-Babes sozialeko ekarrien ardatza laguntza ekonomikoa eskaintzen duten hiru irudi edo aukera\nirekien sorreraren bidez bideratuko da. Kasu guztietan, egiten den ekarriarentzat onuragarritasun pertsonalaren, sozialaren edo korporatiboaren itzulerako formulak bilatuko dira.\nâ€”Bazkide-Lagunak: Hilean 10 euroko edo antzeko ekarriarekin lagunduko duten pertsonak eta erakundeak. Ekarri horren onuragarritasunaren itzulera formazio-eskaintzetan\nparte hartzeko erraztasunak ematen eta aholkularitza pertsonalerako zerbitzuetan irudikatuko da.\nâ€”Bazkide-Laguntzaileak: Hilean 100 euroko edo antzeko ekarriarekin lagunduko duten\npertsonak eta erakundeak. Ekarri horren onuragarritasunaren itzulera formazio- eta aholkularitza-eskaintza pertsonalizatuetan zehaztuko da, edota, enpresen kasuan, erantzukizun sozial korporatiboaren eremuan proiektu zehatzak babestuz.\nâ€”Bazkide-Babesleak: Hilean 1.000 euroko edo antzeko ekarriarekin lagunduko duten\npertsonak eta erakundeak. Kasu horretan, ekarri horren onuragarritasunaren itzulera Baketik-eko ekintzetan logotipoa jartzen eta baita formazio- eta aholkularitza-eskaintza pertsonalizatuetan edota erantzukizun sozial korporatiboaren eremuan ere irudikatuko da.16Eranskina. Laburbilduz\nBaketik-ek bere zeregina berriro definitu du; orain bere zeregina honakoa da: «norbera eta\ngizartea aldatzeko baliabide etikoak eskaintzea». «Bizizikasi pedagogia ren zentro » gisa a urkezten\nda hori izango delako bere tresna nagusia. Bizizikasi pedagogia hobetzen eta aldatzen ikasteko Baketik-ek sortutako pegagogia da . Ba ketik-ek hiru norabidetan la n egingo du tresna horrekin: krisi\norokorraren aurrean gizarte-eredu berriak eragitea; norbera aldatzeko beharraren aurrean bizitzeko\nmodu berriak sustatzea; eta bakerako bertako lehentasunaren aurrean bizikidetza ren kultura berria\n·Gogoeta. Bost urte betetzen ditugun honetan, Baketik-ek beharrezkoa ikusten du bere egitasmoa berbideratzea. Horretan modu nabarmenean hiru faktorek dute eragina: lehentasun orokorrak, mundu mailako krisiak; lehentasun pertsonalak, bizitza hobetzeko beharra; eta bertako\nlehentasunak, bakea eta bizikidetza Euskal Herrian. Baketik-en erabakia hiru lehentasun horien aurrean berkokatzea eta gizarteari ekarri onuragarria eskaintzea da.\n·Hiru diagnostiko. Lehentasun horietako bakoitzak azterketa bereizia behar du, beren artean\nlotura garrantzitsuak dituzten arren.\n·Krisi orokorra. Bere jatorri nagusietako bat indibidualismo materialistenean oinarritutako zoriontasunaren ideologiaren nagusitasun osoa da. Ikusmolde horrek sistema politikoa, bizitzeko\n·Krisi pertsonala. Zoriontasun berekoiaren ideologia berdinak bizitzeko ereduak baldintzatzen\n·Bizikidetza-krisia. Hamarkadak iraun dituen gatazka biolento baten ostean, bizikidetzaren berradiskidetzea bultzatzea bakea sendotzeko, zauri pertsonalak sendatzeko, haustura sozialak\n·Bat-etortzea. Hiru diagnostiko horien bat-etortzea hiru kasuetan aldaketa behar dugula da;\nbaina ez edonolako aldaketa. Aldaketa hori ez da soilik soziala edo politikoa edo ekonomikoa, ezta\nsoilik pertsonala ere. Hiru diagnostikoen bat-etortze nagusia aldaketa pertsonala eta soziala behar\ndutela da, betiere abiapuntu bezala etika izanik.\n·Borondatea. Hiru galdera dakarzkigu, nagusiki, azterketa horrek: lehendabizikoa, zertan\nlagun dezaket mundua aldatzeko eta hobetzeko eginkizunean?; bigarrena, zertan aldatu eta hobetu\nbehar dut neure bizitza?; eta hirugarrena, zertan hobe eta alda dezaket geure herriaren bizikidetza?\nBizizikasi pedagogia oinarri hartuta, hiru galdera horiei erantzuteko ekarria eraikitzailea egin nahi du\n·Tresna. Erronka horri aurre egiteko, Baketik-ek duen tresna nagusia Bizizikasi pedagogia\nda, Baketik-ek bost urte hauetan zehar sortu duen pedagogia. Etika abiapuntu izanik, hobetzen eta\naldatzen ikasteko baliabide pedagogiko sistematizatuen multzoa da. Hobetu eta aldatu gizarte-eredu\nberriak, bizitzeko modu berriak eta bizikidetza-kultura berria sustatzeko.\n·Zeregina eta helburuak. Baketik «Bizizikasi pedagogiaren zentro» gisa aurkezten da hori\nizango delako bere tresna nagusia. Bere zeregina berriro definitu du; orain bere zeregina honakoa\nda: «norbera eta gizartea aldatzeko baliabide etikoak eskaintzea». Baketik-eko ekimen guztiek hiru\nardatz nagusi lotzen dituen helburu nagusi baten barruan aurkituko dute beren zentzuaren batasuna:\n17·hobetzeko eta aldatzeko giza ahalmena bultzatzea:\n-bakearen garapenerako, Euskal Herrian bizikidetzaren berradiskidetzea erdiestea.\n·Lelo bat irizpide gisa. Baketik-en egitasmo berriaren ardatza eta irizpide gidaria honakoa\nda: kontzientzia hartzea eta aldaketa pertsonala eta soziala bultzatzeko pertsona arruntek duten botere nagusiari balio handiagoa ematea. Botere hori aukeratzea da. Aukeratzeko boterea betiere etika\nabiapuntua dela. Horregatik, Baketik-en ibilbide berriaren leloa bi hitzetan laburbiltzen da: «Aukera\ndezakegu». Hobetzeko aukera eta aldatzeko askatasuna irudikatzen duten bi hitz horiek.\n·Dilema bat lehen urrats gisa. Aldatzea aukera dezakegu; baina askotan ez dakigu nola\negin. Inertzia gailendu egiten zaigu. Paradigma aldatzeko lehen urratsa eman behar dugu. Lehen\nurrats horrek dilema bati aurre egitea eskatzen du: «zabaltzea edo ixtea». Zer da bizitza zabaltzea edo\nixtea? Munduaren, bizitzaren eta bizikidetzaren ikusmolde indibidualistan eta materialean ixtea eta\nsartzea edo daukagun horretatik eta kontrolatzen dugunetik haratagoko bizitza solidarioago eta irekiago zabaltzea.\n·Jarduera eremuak. Jarduera-programa hiru eremu handitan banatuko da: gizarte-ereduak,\nbizitzeko modu pertsonalak eta bizikidetza-kultura. Eremuetako bakoitzak hamar urteko apean garapen-proiektu desberdinak ditu. Horietan guztietan, Baketik Bizizikasi pedagogia oinarri hartuta baliabide etikoak eskaintzen saiatuko da. Baliabide horiek mota desberdinetakoak izan daitezke:\naholkularitza pertsonala edo instituzionala, berariazko kolektiboei zabaldutako eta bideratutako formazioa, dibulgazioa bide desberdinak erabiliz, proposamen generikoak edo zehatzak prestatzea eta\nekimen propioak edo beste erakundeekin konpartituak hartzea.\n·Baketik-en egitasmoaren hiru gakoak. Programaren garapena baldintzatzen duten gakoak ondorengoak dira:\n·Baketik-en egitasmoaren abiapuntu-baldintza bat bere autonomia instituzionala eta\nbere irizpide-independentzia da bere ibilbide propioa askatasunarekin definitzeko.\n·Batez ere, zerbitzu propioen baliabideetan eta babes sozialaren ekarrietan oinarritutako bideragarritasuna eta autofinantziazioa bilatzea.\n·Parte-hartze komunitatearen eratzea. Bere abiapuntua Baketik-en sustapena partekatzen duten 50 kideko Gizarte-Kontseilua da.\nArantzazu, 2011ko urriaren 15a18All pages:234567891011121314151617InfoSaveLikeShareDownloadMoreBaketik berrabiarazi da Published on Sep 4, 2012 2006ko urriaren 14an azaldu zen lehenbizikoz jendaurrera Baketik, Arantzazun (Oñati). Elkarrizketareneta akordioaren aldeko Elkarri mugimend...See MorebaketikFollowRead moreRead moreSimilar toPopular nowJust for youGo explore


Griffithen esperimentua - Wikipedia, entziklopedia askea.\nGriffithen esperimentuaren irudia.\nGriffithen esperimentuak, Frederick Griffith britainiar mikrobiologoak 1928an egindakoa, bakterioek informazio genetikoa transferitu zezaketela agerian jarri zuen lehenengoz, eta transformazio genetikoaren lehenengo zantzuak ere eman zituen.\nStreptococcus pneumoniae bakterioarekin burutu zuen Griffithek bere ikerketa. Pneumonia eragiten duen bakterio horrek bi andui ezberdin zituen, Griffithek erabilitakoak:\nS anduia, hazkuntza-inguruan haztean kolonia leunak (smooth, ingelesez; hortik datorkie S izena) sortzen dituena. Andui hauek kapsula dute eta oso birulentoak dira (pneumonia eragiten dute)\nR anduia, hazkuntza-inguruan haztean kolonia zimurrak (rough, ingelesez; hortiz datorkie R izena) sortzen dituena. Andui hauek ez dute kapsularik, eta ez dira birulentoak (ez dute pneumoniarik sortzen)\nGriffithek andui hauek injektatu zizkien laborategiko saguei, eta emaitza harrigarriak topatu zituen:\nS bakterioak saguei injektatzean, saguek pneumonia harrapatu eta hil egiten ziren\nR bakterioak saguei injektatzean, saguek osasuntsu zirauten\nberoz hildako S bakterioak saguei injektatzean, saguek ere osasuntsu zirauten\nberoz hildako S bakterioak eta R bakterio biziak saguei injektatzean, saguak gaixotu eta hil egiten ziren\nAzken kasu honetan, saguen odola aztertuta, S motako bakterio birulentoak isolatu zitezkeeka ikusi zuen. Griffithek ondorioztatu zuen beroz hildako S anduietan "zerbait" berezi zegoela, R bakterioak aldatu eta birulentoak bihurtzen zituena. Zerbait horri "printzipio eraldatzaile" deitu zion, eta molekula bereziren bat izango zela aurreratu zuen. Geroago, Avery-k, Mc Leod-ek eta Mc Carty-k (1945ean) molekula eraldatzailea DNA zela frogatu zuten.\nTransformazio genetikoak ongi azaltzen ditu esperimentu horren emaitzak: beroz hildako S bakterioen DNA ez zen guztiz kaltetzen beroketaren ondorioz; DNA hori, transformazioaren bidez, R bakterioengana pasatu zen, saguen barnean. DNA horrek patogenizitatea eragiten zuten geneak zituen (kapsula sortzen zutenak), eta R bakterioek, gene hauek berenganatzean, kapsula eratzen zuten eta patogenoak bihurtzen ziren.


2012 martxoa | Boligrafo gorria\nHasiera » Data honetan egindako artikuluak: martxoa, 2012\nHau ez da Jon Mirande\nPosted by Gorka Bereziartua in Literatura\nEta nik baietz uste nuen, bazela. Nire burua zuritzeko ez du balio, baina behintzat kontsolatzen nau jakiteak ez naizela hori uste duen bakarra. Afera hasieratik kontatu beharko dut, gauzak uler daitezen. Miel A. Elustondorekin hitz egin nuen, ona izango zela Igela aldizkariaren 50. urteurrena probestuz ARGIAn erreportaje bat argitaratzea eta horretarako Txomin Peillenekin hitz egitea. Baita Elustondok egin ere: 2.315. zenbakian publikatu da artikulua, Igelak merezi duen espazioarekin,...\nGaldera batzuk Okzitaniako Tolosako gertakariez\nMohamed Merah-ren jazarpenaren, setioaren eta hilketaren ondotik etorri den harrabots mediatikoan, badira egin gabe gelditu diren galderak. Kazetaritza profesionalean sinesten dut, baina bakoitzari berea, prentsa profesionalaren orrialdeetan inon ez ditut aurkitu Raskolnikov-en blogekoak bezalako itaun zorrotzak. Aurrena galdetu du, nola ote den posible poliziak fitxatutako tipo batek zazpi lagun hil ahal izatea, hilketatik hilketara astebete baino gehiagoko tartearekin; eta nola fitxatutako...\nDokumentala ez den dokumentala, ikusle arruntok ohituta gauden ikus-entzunezko konbentzioak hankaz gora jartzen dituen obra da María Ruidoren Electroclass. Zazpi minutuko zazpi piezaz osatua, ETB3n ikusi ahal izan nuen atzo –lehenago Zinebitik ere pasa zen–. Eskertzekoa iruditzen zait telebista publikoak horrelakoak erakusteko arriskua hartzea. Eta arriskua diot, ez baita lan erosoa, ez ikuslearentzat, dauzkan berezitasun formalengatik; ezta ETBri eskaintzen dion begiratu kritikoarengatik...\nDiskurtsoan galdu da Jose K. torturatuaren giza-dimentsioa\nKristalezko kutxa batean, eskuak lotuta eta biluzik dago Jose K. ekintzailea –uler bedi “ekintzaile” Elhuyar hiztegiak ematen duen frantsesezko itzulpenean, militantea edo aktibista, alegia; inola ere ez espainolezkoan, “emprendedor” gorrotagarri hori–. Presidenteak hitz egin behar duen plazan bonba jarri du, denbora gutxi falta da lehertzeko. Baina atxilotu dute eta tortura erabiliz atera nahi diote lehergailua non dagoen. Komisarietako praktika higuingarri horretaz dihardu...\nXorak asmatu du Jinkoak sortzen… eta desegiten\nPelikula zubereraz grabatu dute eta berezitasun hori azpimarratu dugu kazetariok estreinatu aurretik Xorari buruz hitz egitean, horrelakorik egiten den lehenbiziko aldia delako, baina behin filma bukatu eta ikusgai egongo den honetan, ez dut uste bidezkoa denik ezaugarri horrekin tematzea, Peio Cachenautek zuzendutako lanaren alderdi esanguratsuenez ahaztea litzateke eta. Idaztearen eta bulegoko lan arrunta edukitzearen artean erabaki beharrean den gaztea (Jef Goihenexpe) da protagonista eta...


"KPI baxu jarraituak enpresak ixtea eta soldatak jaistea ekar lezake" | Consumer\narabera: Osteguna, 2020ko ekainaren 04a\nKontsumoko Prezioen Indizeak (KPI) lau hilabeteko atzerakada dakar, eta horietako bi tasa negatiboetan. Hain zuzen, maiatzekoa da tasa negatibo handiena 2016. urtetik. Arrazoia, jakina, COVID-19 kodean dago batez ere, baina norbaitek galdetzen du ea denboran iraungo duen edo zer ondorio izan ditzakeen KPI baxuak kontsumitzailearengan. José Antonio Muñoz Andaluziako Analista Ekonomikoetako ekonomialariak dioenez, eskaria etengabe jaisteak kalte handia egiten dio ekonomiari, eta enpresak ixtea edo soldatak jaistea ekar dezake. Hala ere, uste du datu horiek zuhurtziaz hartu behar direla —aparteko egoera bati baitagozkio—, eta espero du prezioak handitu egingo direla jarduera berreskuratu ahala.\nKPIak hiru hamarren murriztu zuen maiatzean urte arteko tasa, %1era iritsi arte. Zer esan nahi du KPIa eremu negatiboan egoteak?\nKPIa prestatzeko erabiltzen den erosketa saskia osatzen duten ondasun eta zerbitzuen zati baten prezioak jaitsi egin dira. Produktu horien zati handi batek alarma-egoeraren hasieratik merkaturik izan ez duenez, adierazitako erorketa zuhurtziaz hartu behar da.\nPrezioak jaisteak egoera positiboa izan behar du kontsumitzailearentzat, ala ez?\nOhiko egoeretan, KPIaren beherakada iragankorra eskaintza- edo eskari-faktoreek eragin dezakete. Lehenengo kasuan, adibidez, ondasun edo zerbitzu jakin batzuen hornitzaileen arteko lehia handitzeak eragin dezake, edo zeharkako hobekuntza teknologikoek, ekoizle askori eragiten baitiete eta ondasun eta zerbitzuen prezioa murrizten laguntzen baitute. Kasu horretan, izan daitezkeen prezio-jaitsierek ondorio positiboak dituzte, bai kontsumitzaileentzat, bai ekonomiarentzat, nahiz eta azpimarratu behar den behin-behinekoak izango liratekeela.\nEta eskaria jaitsi delako?\nPrezioen beherakada eskaeraren beherakada baten ondorioa bada, ez da positiboa ikuspegi makroekonomikotik, eta, denboran irauten badu, deflazio-prozesu bat eragin dezake, oso ondorio negatiboak izan ditzakeena. Esate baterako, prezio berriekin ekoizpen-kostuei aurre egin ezin dieten enpresak ixtea ekarriko luke, edo, halakorik ezean, lehiakortasun txikieneko konpainietako edo kualifikazio txikieneko langileen soldatak murriztea. Eta hori, bigarren txandan, beheranzko prezioak berriz ere presionatu eta deflazio-espiral batean sar liteke.\nGaur egungo inguruabarrak, bai prezioen portaeraren ikuspegitik, bai prezioen neurketaren ikuspegitik, oso bereziak dira. Kontua da prozesua eskaintzaren shock-aren ondorioz hasi dela (ondasunak eta zerbitzuak ekoizteari eta merkaturatzeari utzi diote, turismoari, garraioari eta merkataritzari bereziki lotutakoak), eta ondorioz, enplegua erori egin da, kaleratzeagatik edo ERTE delakoagatik. Horrek errenta edo diru-sarrera nabarmen galtzea ekarri die langile eta enpresa askori, eta eskaria gutxitzea. Hala ere, apirileko eta maiatzeko KPIan erabilitako “Covid ondasun eta zerbitzuen” otarretatik (Gobernuak aitortutako alarma-egoeran jarraitu dutenak), produktu gehienek urtetik urtera igo dira prezioak, eta energia-hornidurei lotutako zerbitzuetatik, berriz, asko jaitsi dira. Bistan da zerbitzu horien prezioak handitu egingo direla jarduera berreskuratu ahala.\nKPI baxuaren eragin negatiborik egon daiteke?\nInflazioa, koiunturaz, maila baxuetan egoteak, Europako Banku Zentralak helburutzat duen % 2tik behera egoteak, ez du ondorio negatiborik izan behar, batez ere inflazioa eragin duten arrazoiak ulertzen badira. Denborarekin jarraituz gero, ondorio negatibo nagusia inbertsio-ondasunen eskaria gutxitzea izan daiteke (adibidez, autoak edo etxebizitzak).\nEta ondorio negatibo horiek gertatuko balira, zein da irtenbidea?\nHorrelako arazoen konponbidea eskaintza-politiken konbinazioa izan ohi da, egiturazkoagoa eta epe laburrera eragin txikiagoa duena, bai eta eskariarena ere, diruaren eta fiskalen kasuan, deflazioa eragin duten arrazoien arabera. Baina, gaur egun, moneta-politikak jarduteko aukera gutxi du, batez ere 2008ko krisialditik eurogintzaren ekonomia bultzatzeko erabili den tresna izan delako.\nDeflazioa: zer ondorio ditu kontsumitzailearen gainean\nInflazioa: nola eragiten dien soldatei eta pentsioei


“Buruak onerako astindu dizkigute” - Sakana - Guaixe.eus\n“Buruak onerako astindu dizkigute”\nGuaixe 2019-11-18 15:35\nLizarrako neska* gazteen topaketan izan ziren altsasuarrak.\nLizarran egin zen Neska* gazteen topaketen eta, batez ere, hilaren hasieran Durangok hartutako Euskal Herriko V. Jardunaldi Feministen balorazioa egin digute Altsasuko mugimendu feministako kideek.\nAltsasuko mugimendu feministako kideek azken hilabeteetan bi hitzordu garrantzitsutan parte hartu dute: Neska* gazteen topaketak eta Euskal Herriko V. Jardunaldi Feministak. Ikuspuntuak partekatu ondoren mugimenduko kideek adierazi digutenez, bi hitzorduek “buruak astindu zizkiguten, baina onerako… Hainbat eztabaidaz busti ginen eta horiei gogotsu aurre egiteko asmoa daukagu. Horien artean dekolonialitearen gaia dago, gure pribilegioak berrikusteko beharra. Baita emakume* erabilera: asteriskoak emakume guztiak barne hartzen gaitu? Beharrezkoa da emakume hitzaren ondoan? Benetan denak al gaude ordezkatuta bertan?”\nBi hitzorduek Altsasuko mugimendu feministako kideek harremanak izateko baliagarriak izan direla jakinarazi digute. “Momentu benetan aberasgarriak izan ziren, hitzaldiak bezain beste, gure bizipenak eta eztabaida propioak taldean elkarbanatu genituen eta”. Mugimenduko kideendako, “halako espazio eta une gehiago elkarbanatzeko beharra argi gelditu da”. Horregatik, elkartzeko deia egin dute: “indartu ditzagun autodefentsa feminista lantzeko eta feminismoaren erronkei aurre egiteko espazioak!”\nMugimendu feministaren helburu, estrategia eta erronka berriak eztabaidatzeko asmoz antolatu ziren Euskal Herriko V. Jardunaldi Feministak hilaren 1etik 3ra. 3.000 pertsonak parte hartu zuten, haietatik 20 bat sakandarrak. Jardunaldietan “alde guztietara begiratu” zuten. Altsasuarrek azaldu digutenez, “azpimarratzekoak izan ziren barne egituraren berrindartzea eta mugimenduaren deszentralizazioaren bultzada herri eta eskualdeak indartzeko xedez”. Martxoaren 8ari begira, “paktu soziala lortzeko, bizitzaren ardura kolektibizatzeko eta zaintza lanak berrantolatzeko aldarria” nabarmendu dute.\nJardunaldien “aniztasuna” azpimarratu digute, “mahai-inguruen ponentziak abiapuntua ziren. Eta haietan bost ardatz landu zituzten: bizitzak erdigunean jartzeko agenda partekatua eta burujabetzak; dekolonialitatea; gorputzak eta sexualitatea; indarkeriarik gabeko bizitzak eraikitzen eta, azkenik, mugimendu feministaren erraiei begirada. “Jakina, guztiak intersekzionalitatearen teorietan oinarrituriko printzipiotan ulerturik planteatuak izan ziren”. Mahai-inguruetan aritu ziren hainbat kolektibotako kideek “mugimendua bera interpelatua zuten, emakume bakoitzaren pribilegioen azterketa eta analisia egiteko beharra” agerian utzi baitzuten.\nAltsasuko mugimendu feministatik gaineratu digutenez, “jardunaldien pilareak feministen arteko saretzea eta zaintza lanak, gune seguruen sorrera, euskara erdigunean jartzea, auzolana (antolakuntzan batez ere) eta elikadura jasangarri eta bertokoaren apustua izan ziren”. Jardunaldiak aisialdirako eskaintza bazuela ere jakinarazi digute.\nMugimendu feministako kideek argi dute “azken hamar urteetan gizartean aldaketa ugari izan direla eta eztabaida asko piztu direla. Hala ere, mugimendua bizirik eta gogotsu dago eta sistema kapitalista heteropatriarkalaren arauak apurtzeko helburuarekin”. Horretarako, eta aurrera begirako erronken artean dituzte: “hainbat borroken arteko zubiak eraikitzea, gorputz ez normatiboak ere erdigunean kokatzea eta autodefentsa”.


Donostia Kantuan | Euskal abesti ezagunen jaialdia azaroan Kursaalen | EITB telebista\nDonostia Kantuan jaialdia, azaroaren 28an, Kursaal jauregian\nEuskal abesti ezagunak eskainiko dituzte Xabier Euzkitze eta Zuriñe Hidalgo aurkezleekin batera Urkok, Pantxoa Carrerek, Easo-Araoz eta Pasai Txiki abesbatzak eta abar. Ondoren, ETBn emango da.\nEuskal abesti ezagunen jaialdia, azaroaren 28an\nAzaroaren 28an 'Donostia Kantuan', betiko euskal kantaz osatutako jaialdia, izango da ikusgai Donostiako Kursaal jauregian, Xabier Euzkitzek eta Zuriñe Hidalgok aurkeztuta. Kursaal Eszena eta Angel Mariezkurrenak antolatutako jaialdiak Euskal Telebistaren babesa du.\nEuskal musika zabaltzea eta ikusleen parte hartzea bultzatzea da Donostian gaur aurkeztu den jaialdiaren asmoa. Aurkezpenean, Miguel Martin Kursaal eszenako programatzaileak, Angel Mariezkurrena jaialdiaren sustatzaileak, Xabier Euzkitze saioaren aurkezleak, Iñaki Dieguez musikariak eta Easo-Araoz eta Pasai Txiki abesbatzen kideek hartu dute parte.\nAbeslari, musikari, abesbatza eta dantzari ezagunak igoko dira oholtzara hilaren 28an, 20:00etan. Aurkezleek ere abestuko dute eta eurekin batera, Urko, Laura Latienda, Jaione Olazabal, Pantxoa Carrere, Easo-Araoz eta Pasai Txiki abesbatzak, Hendaiako Gaztelu Zahar abesbatza, Bankako Menditarrak, eta Doneztebe eta Leitzako dantzariak izango dira Kursaal jauregiko emanaldian.\nHogeitabost abestitik gora izango dira emanaldian eta tartean, 'Txoria txori', 'Nere herriko neskatxa maite', 'Joseba Elosegi' eta 'Agur Xuberoa' entzun eta abestu ahal izango dira.\nDonostia Kantuan ikusteko sarrerak Kursaaleko lehiatilan, Kutxabankeko kutxazainetan eta sarean eskuratu daitezke. ETBk, halaber, datozen hilabeteetan eskainiko du jaialdia bere lehen katean. Baina 'Donostia Kantuan'erako sarreren zozketan ere parte har dezakezu, eitb.eus-en.\nDonostia Kantuan ez da gisa honetara egiten den lehen ekitaldia. Aurretik, 2013an eta 2014an, Iruñea Kantuan egin zen Baluarten eta oso harrera ona izan zuen. Aurten, Euskalduna eta Baluarte jauregietan Bilbo Kantuan eta Iruñea Kantuan ospatu dira, eta bakoitza, bere nortasunari eutsiz, ikuskizun arrakastatsuak izan dira.


"Esplenomegalia linfoma bat garaiz antzemateko lehen sintoma izan daiteke"\nHistoria Klinikorako Sarbidea\nDr. Jhonatan Wong doktore hematologoak “Esplenomegalia: Orientación Diagnóstica” saio klinikoa eskaini zuen Kafe Klinikoen barruan. Gaixotasun horren inguruan aritu ginen harekin, garrantzitsua baita garaiz antzematea hura eragiten duten kausak.\nZer da esplenomegalia?\nEsplenomegalia barearen ezohiko hantura da. Abdomenaren goiko ezkerraldeko aldean dagoen organua da barea, eta ohiko legez, azken saihetsen azpian egoten da. Zenbait funtzio ditu. Nagusia, gure defentsen linfozitoen produkzioa eta heltzea. Odoloaren filtrazioa da beste bat, makrofago deritzen zelulen bitartez. Iragazki lanak egiten dituzte bakteriek kaltetutako odol zelulak garbituaz. Esplenomegalia deritzo barea hazieta ukitu daitekeenean. Ohiko eran, handituta dagoela esaten da 12 zm baino gehiago neurtzen dituenean, baina sabela ukitzean igartzeak esan nahi du arazoren bat badagoela.\nZeintzuk dira barearen ezohiko hanturaren arrazoiak?\nArazo hepatiko bat da arrazoi nagusiena. Odoleko tentsioa hazi, handitu edo fibratzea eragiten duen gibeleko edozein arazok barearen hantura sortzen du. Beste kausa batzuk, ez direnak horren ohikoak, infekzio biralak edo mononukleosi infekziosoak kasu, esplenomegalia eragin dezakete pertsona gazteetan. Beste batzuetan, ez horren ohikoak, linfomak edo prozesu tumoralak aurki ditzakegu, zeintzuek barea infiltra dezaketen.\nBadaude linfomak, pazienteei gehiegi erasan gabe, pisu galketak edo ganglio ukigarriak kasu, barearen handitzea dakartenak\nZeintzuk dira esplenomegaliaren ondorioak?\nGarrantzitsuena, barea haustea. Asko hazten bada, hausteko arriskuan dago. Kasu horretan odol asko botatzen da, eta berehala konpondu beharreko arazo kirurgikoa da.\nZein espezialistak jarri behar dio arreta gehien arazo horri?\nLehen mailako arretako sendagileak, hura baitago pazienteekin hartu-eman zuzenean. Sendagile horrek ondo daki nola egin aurre barearen hanturari, zein proba egin, eta noiz bidali espezialistarengana edo jarraipena egin. Hala, behar ez den kezkatik salbuetsiko du pazientea, eta lan karga arinduko die arlo espezializatuagoei.\nEsplenomegalia detektatzea garrantzitsua da oharkabean igaro daitezkeen beste gaixotasunak detektatzeko?\nBai. Bereziki, odoleko gaixotasunetan da garrantzitsua, anemiak, linfomak edo leuzemiak kasu, beren eboluzioan bareari eragiten baitiote. Izan liteke gaixotasun horiek, pazienteari gehiegi eragin gabe, barea handitzea erator dezaketela. Adbidez, esplenomegalia izan daiteke linfoma detektatzeko lehen sintoma. Horregatik da garrantzitsua aurkitzen jakitea.\n“La aparición de la artrosis pueden retrasarse controlando nuestros hábitos de vida”\nEl jefe de Traumatología ofrecerá una charla online sobre la artrosis el jueves 28 a las 18h\n©2019 by Asunción Klinika


Denboraldiko lehenengo garaipena lortzen saiatuko da Lauburu Ibarra Mahala Bilbon - Lauburuke\nLauburu Ibarra Mahalak ligako bere bigarren norgehiagoka jokatuko du igandean 12:15ean. Ibartarrak Bilbora bidaiatuko dute CD Otxartabe taldearen kontra jokatzera. Aitor Arevaloren mutilak, ligako lehenengo partidua CD Xotaren kontra justu galdu ostean, denboraldiko lehenengo garaipena lortzen saiatuko dira. Honela, seguritatea eta konfiantza irabaziko dute datozen jardunaldiei aurre egiteko.\nBizkaitarrek bere lehenengo jardunaldian 7 – 3 galdu zuten San Juan talde nafarraren kontra; Bilboko taldea hasieran markagailuan aurretik joan bazen ere, atsedenaldira banako berdinketarekin iritsi ziren eta partidua nafarren alde erabaki zen bigarren zatian. Hala ere, bizkaitarrek oso lehiakorrak eta teknikoak direla erakutsi zuten.\nIbartarrak berriz, Xotaren kontrako norgehiagokaren ondoren, gogor ari dira lanean lehenbiziko garaipena lortzeko helburuarekin. Jakin badakite aurkariak asko estutuko dituela, baina irabazteko prest daude.\nEntrenatzailearen hitzetan: “Intentsitate handiarekin entrenatu dugu astean zehar, eta geroz eta hobeto gaude. Teknika aldetik, pausoz pauso aurreratzen goaz; fisikoa zein taktika aldetik berriz, hobetu dugu eta gehiago hobetuko dugu. Otxartabek kalitate tekniko eta indar fisiko handia du; hasiera baten, norgehiagoka mota hauek ez ditut oso gustuko, partiduaren fase guztiak kontrolpean eraman behar baituzu, bestela galtzekoak izaten dira. Badakigu pibotarekin 3-1 jokatzen dutela eta baita ere, presio irteeretan 2-2ko egoerak aurkitzen saiatzen direla, aurrefabrikatutako ekintzekin bizkarretik irabazteko asmoz.\nTentuz ibili beharko da, beren jokoan erori gabe eta agertzen zaizkigun aukerak aprobetxatuz”.\nLurraldeko lehenengo mailako taldea bina berdindu zuen Gure Txokoaren aurka. Larunbatean, arratsaldeko 16:30tan, Anoeta F.T.ren aurka Abraham Olano kiroldegian jokatuko du ligako bigarren jardunaldia. Zatoz taldea animatzera!


Umore sena | erritarrak | GAUR8\nIñaki Perurena gizon handia da –eta ez gorpuzkeraz bakarrik–, etorri handiko solaskidea eta istorio kontalari aparta. Baina herri honetako zati handi batek esnekien iragarki batean gaztelerako fonemak ahoskatzeko dituen zailtasunengatik oroituko du beti. Zenbaitek oso barregarritzat dute erdal “C” hizkia bokalizatu ezinik “funtziona” dioen gizonkotea. Baina, gauzak zer diren, iragarki bereko euskarazko bertsioan Carlos Sobera ere ezinean agertzen da produktu berberak “funchionachen” duela esanez. Barakaldarrak euskal ahoskeran erakusten duen baldarkeria, ordea, ez da euskaldunon burlarako arrazoia; aitzitik, eskertu egin behar diogu erdal hiztunari egindako ahalegina, hain gara adeitsuak!\nEgunotan hautsak harrotu dituzte EITBko saio batean espainolen inguruko aurreiritzien kontura egindako txantxek. Euskarazko saioa sekula ikusiko ez zuketen askok espantuak egin dituzte, erdal hedabide batek irudien hautaketa maltzur bat argitaratutakoan, adierazpenak iraingarritzat dituztelako. Lehendakariak berak, otzan eta leial, barkamena eskatu die espainiar irainduei euskaldun guztien izenean, eta telebista publikoak erretiratu egin du saio polemikoa bere webgunetik. Euskaldun petoaren lepotik iseka egitea politikoki zuzena da; eta guk, umore onekoak garenez, hamaika aldiz entzun behar izan ditugu guri buruzko estereotipoak aspertzeraino ustiatzen dituzten txiste errazak. Adibideak kontaezinak dira, “Ocho apellidos vascos” filmetik hasita. Baina gustu txarrekoa omen da espainolei buruzko topikoak astintzea, iraingarria, lotsagabea; are gehiago auzokideari trufa egiten diona euskalduna denean. Bada, agian bada garaia geure buruaz gain ondokoarenaz ere burla egiten hasteko. Segur aski ez da errespetuzkoa izango, ezta gustu onekoa ere, besteen topikoen bizkarretik barre egitea; baina exorzismo ariketa moduan “funtzionatu” egingo du. •


Mugaz bi aldeetako bidaiak errazteko eskatu du Nafarroako Parlamentuak | Gizartea | Berria\nMaria Txibite, Manu Aierdi eta Elma Saiz kontseilariekin parlamentutik ateratzen. Idoia Zabaleta/Foku Tamaina handiagoan ikusi\n* Nafarroan eta Araban bikoiztu egin zen heriotza kopurua birusak goia jo zuenean.\n* Ana Galarraga eta Miren Basaras: «Zabaltzen jarraitu behar dugu ez dakigula benetan zer gertatuko den».\nEuropako Batasuneko kideek erabaki dute garraioa suspertzea koronabirusaren krisiaren ondoren jasangarritasunean eta digitalizazioan inbertituz, tren zerbitzuak eta hegazkinentzako erregai alternatiboak dira lehentasunak Garraio ministroen ustean.\nELA, LAB, Steilas, CCOO eta UGT sindikatuek Eusko Jaurlaritzako Hezkuntza Sailari eskatu diote bilera bat egiteko datorren asteazkenean, «kolektiboz kolektibo negoziatzeko eta adosteko ikasturtearen hasiera, segurtasun neurriak, baldintzak eta horiek bermatzeko behar diren baliabideak».\nFrantziako Gobernuak beste laguntza sorta bat aurkeztu du koronabirusaren krisiak gehien jotako sektoreen kaltea leuntzeko. Emmanuel Macron presidentea sindikatuekin eta patronalarekin elkartu da, eta gazteek enpresetan egiten dituzten praktikak mantentzeko neurri baten berri eman du.\nAngela Merkel Alemaniako kantzilerrak errepikatu du ez dela presidentegai izango legealdia amaitu eta gero. Koronabirusaren pandemiak eragindako «salbuespen» egoerak haren asmoa aldatu ote duen galdetu diote ZDF telebista publikoan, eta erabakia hartua duela esan du: «Ez, ez. Hau irmoa da erabat».\nAmelia Barquin: «Nola ez dago etorkinen seme-alaben gaia lehen lerroan euskalgintzan? Etorkinak populazioaren %11 dira EAEn. Haien seme-alaben trataera ez dago lehen lerroan? Estrategikoa da konplizitateak bilatzea, eta konplizitateak ez dira lortzen haiek metatzen ikastetxe batean».\nIkusi mahai ingurua zuzenean.\nJosu Amezaga: «Euskara integraziorako bide ikaragarri ona da. Herritartasun legal bat dago, baina baita herritartasun sozial bat, jendeak aintzat hartzea zu ere kide zarela. Eta euskarak duen ahalmena ikaragarria da».\nAmelia Barquin: «Arrakala teknologikoa eta linguistikoa askotan gainjartzen dira. Deskonexio teknologikoa eta desagerpen linguistikoa elkartzen dira kasu askotan».\nJarraitu mahai ingurua zuzenean.\nIdurre Eskisabel kazetaria eta irakaslea, Martin Ugalde Foroan: «[Koronabirusaren krisiaren] Aurreko prekarietate hori desio bihur dakiguke, denok hemen sumatzen dugun giro hori nagusitzen bada hizkuntza eskubideekin zerikusia duten politiketan. Lehengora bueltatzeak ez du izan behar desio bat, baizik eta gutxieneko aldarrikatze bat. Bada momentua oinarrizko hitzarmenak abiatzeko».\nJarraitu mahai inguruan zuzenean.\nAmelia Barquin irakaslea, Martin Ugalde Foroan: «LGTB eta queer mugimendutik datorkigu normalitatea zalantzan jartzeko ideia. Badakigu hizkuntza hegemonikoek nola jokatzen duten minoritarioekin, euskararekin zein etorkinen hizkuntzekin».\nJosu Amezaga soziologoa, Martin Ugalde Foroan: «Normalitatea ulertzea errazagoa zen duela 40 urte. Guk nahi genuen besteen pare izatea. Gaur egun, batetik, ez gara iritsi horretara; bestetik, besteen normalitatea ere kolokan dago».\nELA, LAB, Steilas, UGT eta CCOO sindikatuek bilera bat egiteko eskatu diote Hezkuntza Sailari\nSindikatuek azaldu dute «kezkatuta» daudela ikastetxeetako ikasturte-hasiera «langileen ordezkariekin negoziatzeko borondaterik ez dagoelako». Batzarra gaur zortzirako egin nahi dute, eta helburua da «ikasturte hasierako plana, segurtasun neurriak, baldintzak eta neurri horiek bermatzeko behar diren baliabideak elkarrekin negoziatu eta adostea». Era berean, Hezkuntza Sailari «aldebakartasunez» jokatzea leporatu diote, eta ikasturte amaierarako segurtasun eta osasun bermeak betetzeko exijitu diote.\nKoronabirusak zabaltzen jarraitzen du Pakistanen eta azken egunetan nabarmen igo dira heriotzak eta atzemandako kasu berriak. Dagoeneko 85.000 pertsonari baino gehiagori atzeman diote birusa eta hildakoak 1.790 dira. Kutsatu kopuruak gorantz jarraitzen duen arren Imran Jan lehen ministroak ez du konfinamendua arintzeko prozesua eten eta nabarmendu du beregatik balitz, ez zukeela konfinamendurik ezarriko. Janek nabarmendu du konfinamenduak ekonomia ondoratu duela eta gainera ez duela koronabirusa «sendatzeko balio».\nNafarroako Parlamentuak Espainiako Gobernuari eskatu dio mugaz bi aldeetako joan etorriak errazteko\nGeroa Baik aurkeztu du eskaera parlamentuan eta nabarmendu du Nafarroako herritarrek harreman, pertsonal, komertzial eta kulturalak dituztela Iparraldean eta mugaren itxierak kalte handiak sortu dizkiela. Espainiako Gobernuari bidalitako eskaeran, gainera eskatu dute Iparraldeko herritarrei muga gurutzatzen uzteko mugan dauden Hegoaldeko establezimenduetara joateko. Koronabirusak eragindako kalteak aztertzerakoan, mugaren itxierak sorturikoak kontuan hartzeko eskatu du Nafarroako Parlamentuak.\nEuskotrenek udako ordutegia ekainaren 8an ezarriko du tren, metro eta tranbia guztietan. Egungo ezohiko egoerara egokitutako «zerbitzu eraginkorra» eman nahi dute, herrien arteko joan-etorriak erraztuz.\nSuediako Gobernuak 566 milioi euro gehiago erabiliko ditu koronabirusa atzemateko testak egiteko eta kutsatutakoen inguruko pertsonak aztertzeko. Gobernuaren asmoa da 100.000 proba egitea astean; horien herenak egiten ari dira orain.\nIranen, beste 3.574 pertsonari atzeman diete koronabirusa azken 24 orduetan, Osasun Ministerioaren arabera; orain arte egun batean detektatu duten kopururik handiena da. Birusa hedatzen hasi zenetik, bost egunetan gainditu dute 3.000 kutsatzeen langa; aurrekoa, martxoaren 30ean. Maiatzaren hasierarako, datuak asko apaldu ziren, baina jarduera ekonomiko eta sozialari berrekin ziotenez geroztik, gorakada nabarmena izan dute.\nMadrilek atzera egin du: uztailaren 1ean irekiko du Iparraldearen eta Hegoaldearen arteko muga. Aurrena, Reyes Maroto Espainiako Industria ministroak eman du dataren berri, baina ministroak esandakoa zuzendu du ondoren gobernuak. Mugak ia hiru hilabete daramatza itxita, eta horrek eragozpen ugari eragin dizkie eremu horretan bizi diren herritarrei.\nDonostiako Zinemaldiaren data mantenduko dute\nEneko Goiak aurreratu duenez, Donostiako Zinemaldia aurreikusitako egunetan eginen dute, hau da irailaren 18tik 26ra. Radio Euskadin egindako elkarrizketan Eneko Goiak adierazi du ahalik eta modurik «presentzialenean» eginen dutela zinemaldia. Alkateak onartu du urtero Donostian joaten diren zinema izarrak direla beharbada jaialdiaren alderik «ikusgarriena», baina argi utzi du zinemaldia ez dela «hori bakarrik» eta izarrak joan ezin izateak ez duela inondik inora justifikatzen zinemaldia ez egitea.\nEspero bezala, EBZ Europako Banku Zentralak bere buruari munizio gehiago ematea erabaki du. Koronabirusak eragindako krisi ekonomikoari aurre egiteko 750.000 milioi euroren zor erosketa programa berezia (PEP) jarri zuen martxan martxoan. Ia 250.000 milioi euro gastatu ondoren, erabaki du beste 600.000 milioi euroren zorra erostea, batez ere euroguneko estatuen zorra, baina baita enpresa batzuena ere.\nEHUko matematikari talde bat ikerketa bat koordinatzen ari da Covid-19aren kasu berriak iragartzeko aukera emango duen eredu matematiko bat sortzeko. Gainera, Espainiako eta Italiako gobernuek ezarri dituzten kontrol estrategiak alderatuko dituzte. Manuel de la Sen, Raul Nistal eta Santiago Alonso-Quesada ikertzaileak ari dira lanean.\nEtxepare Euskal Institutuak euskal kultura sustatzeko lau diru laguntza deialdi argitaratu ditu gaur, literaturaren itzulpengintzarako, euskal kultura sustatzeko jarduerak egiteko, bidaia poltsetarako eta arte azoketan parte hartzeko. Ekainaren erdialdean zabalduko ditu arte eszenikoetako, musikako eta arte plastikoetako «sortzaileen mugikortasuna sustatzeko» laguntzak eskatzeko epea.\nOlinpiar Jokoen bertsio «sinpleago» bat jokatu behar izatea litekeena dela esan du Tokioko gobernadore Yuriko Koikek. Aurten ziren jokatzekoak, baina datorren urtera arte atzeratu dituzte, izurriarengatik.\nSopelan (Bizkaia) bihar zabalduko dute bertako dendak bultzatzeko bonoak eskatzeko epea. Uztailaren 1ean jarriko dituzte salgai, eta irailaren 15era arte erabil ahalko dira.\nKoronabirusak eragindako krisiari aitzin egiteko bortzgarren neurri sorta onartu du Nafarroako Parlamentuak. Navarra Sumaren abstentzioarekin eta bertze alderdi denen aldeko botoekin onartu dituzte neurriak. Onartutako neurrien artean daude kultur ogibide dutenentzako 50.000 euro arteko diru laguntzak sortzea, autonomoentzako eta aldi baterako lan erregulazioan daudenentzako alokairua ordaintzeko laguntza hamabi hilabetez luzatzea, eta urtarrilaren 1a baino lehen langabezian zeuden herritarrei alokairua ordaintzeko diru laguntzak sortzea.\nNafarroako Ostalarien elkarteak koronabirusak eragindako krisiari aitzin egiteko neurri zehatzak hartzeko eskatu dio Nafarroako Gobernuari. Bertzeak bertze, ostalariei diru laguntzak emateko, BEZ zerga jaisteko, promozio kanpainak sustatzeko eta ostatu eta jatetxeetan kontsumitzeko erosketa txartelak sortzeko eskatu dio elkarteak gobernuari. Gainera, higiene neurriak betetzeko ostalariek beren negozioetan egin behar izan dituzten aldaketak diruz laguntzeko eskatu du elkarteak.\nUrkulluk sektore publikoko langileen elkartasuna «zalantza jartzea» lotsagarria dela salatu du UGT sindikatuak, eta nabarmendu du murrizketak eta pribatizazioak izan direla «krisiak hain gogor jo izanaren erantzuleak». Atzo Euskadi Irratian egindako elkarrizketa batean nabarmendu zuen Urkulluk beste langileek egiten dituzten «sakrifizioak» aintzat hartu eta haiekiko «elkartasunez» funtzionarioek «ahaleginen» bat egin beharko dutela.\nEkainaren 8tik aitzinera adinekoen egoitzetan bisitak egiten hasiko dira Araban\nAurretiazko hitzordua hartu beharko da bisitak egiteko eta eta segurtasun eta higiene neurri «zorrotzak» bete beharko dira. Egoiliar bakoitzak egunero ordubeteko bisita jasotzen ahalko du, eta ahal dela beti pertsona berarena. Bisita egitera doazenek, gainera, maskara eta eskularruak eraman beharko dituzte. Bisitak egiteko gune bat atonduko dute egoitza guztietan.\nKoronabirusak gutxienez 386.091 pertsona hil ditu munduan\nJohns Hopkins Unibertsitateak jasotako datuen arabera, ia 6,5 milioi kasu baieztatu dituzte planeta osoan. Ameriketako Estatu Batuetan erasan du gehien koronabirusak. 107.715 pertsona zendu dira birusaren ondorioz eta 1,8 miloi pertsona baino gehiago kutsatu dira.\nHildako kopurua behar bezala ez ematea egotzi dote Madrili, Financial Times-ek argitaraturiko artikulu batean. Besteak beste, Eusko Jaurlaritzako Osasun Sailburu ohi Rafael Bengoaren adierazpenak jaso dituzte: «Hildakorik ez dela egon esatera ateratzeak, heriotzak gertatzen ari direnean, nahasmen handia sor dezake». Osasunaren Mundu Erakundean ari da lanean Bengoa.\nHaurreskoletako matrikulazioan, Eusko Jaularitzako Hezkuntza Sailaren «begirune eza, utzikeria, inprobisazioa eta ardura falta» salatu ditu LAB sindikatuak. Esan dutenez, sailak ez du publizitate kanpainarik egin, eta norbera babesteko ekipamenduak ez dira hainbat haurreskoletara heldu.\nInoizko heriotza kopururik handienak zenbatu dituzte Brasilen eta Mexikon\nMexikok 1.000 hildako eguneko zenbatu ditu lehen aldiz, eta Brasilen inoizko kopururik handienaren berri eman dute: 1.349 hildako azken 24 orduetan.\n«Zutik jartzeko norabidea erabaki behar dugu», adierazi du Otegik. Izurriaren kalteei aurre egiteko funtzionarioei «elkartasuna» eskatu zien atzo Urkulluk. Otegik erantzun dio: «Denoki lagundu behar dugu, bai: baina Iberdrolak ere bai? Petronorrek ere bai? Fortuna handiek ere bai?»\n«Harreman naturalak ditugu guztiekin», esan du Arnaldo Otegi EH Bilduko buruak PSOE eta Podemosekin eginiko itunaz galdetuta. «Sekulako akordioa egin genuen eta jendeak ikusi egin du». Edonola ere, ohartarazi du Espainiako gobernuarekin ez dagoela inoiz bermerik. «Estatutua ez dute bete 40 urtean».\nArnaldo Otegi elkarrizketatu dute Eskadi Irratian: «Gestio nahiko katastrofikoa egin da orain arte. Ez dago planifikaziorik. Unibertsitateko komunitatea oso kezkatuta dago ez dakielako nola hasi behar den ikasturtea».


Santiagomendiko natur eskola eta aterpetxea - Astigarraga\nSantiagomendiko natur eskola eta aterpetxea/\nAstigarragako Udalaren Santiagomendiko Natur eskola - Aterpetxea, kultur aurrerapenaren adierazpen gisa sortu da, gure gizarteak ingurugiroaren arazoarekiko, bai eta aisialdirako alternatiba gisa natura ezagutze eta gozatzearekiko duen sentsibilizazio gero eta handiagoaren erantzuna eta laguntza izan nahirik.\nAntzinako (XIII. mendeko) Santiago baselizaren ondoan dago, izen bereko mendiaren gailurrean, 298 metrotara, Astigarragako guen geografikoaren erdian, gutxi gorabehera. Bere kokapen estrategikoak, hirigunetik 2,5 km-tara eta Donostia, Errenteria, Hernani eta Oiartzun bezalako herrietatik 10 Km baino gertuagora, eta baserritar kutsuko inguruak zabaltzen duen bakeak eta lasaitasunak, bai eta ingurune osoan hedatzen den ibarrez eta mendiz osatutako paisaiak ere, leku hori aukera anitz garatzeko eta haiekin gozatzeko toki pribilegiatu bihurtzen dute.\n2006an berrituta dagoen eraikuntzak 308 m2ko azalera du bi solairuetan banatuta, eta 35 pertsonentzako lekua.\nBeheko solairuan, guztiz hornitutako sukaldea, komunak, jangela-areto balioanitza, komuna duen elbarrientzat egokitutako gela eta jendearentzako telefono zerbitzua du; goikoan berriz, komuna duen lau pertsonentzako logela bat, eta taldeentzako bi logela (9 eta 14 lagunentzako), hauek ere beren komuna eta dutxak dituztela.\nEkipamendu hau natur eskola eta aterpetxe modura erabiltzeko prestatuta dago.\nNatur eskola gisa, ikasturteko astegunetan LH zein DBHko ikasleei zuzenduta dago eta egonaldi horietan ikasle eta irakasleek, bertako hezitzaileen zuzendaritzapean hainbat tailer eta ikastaro egiteko aukera dute, egun bat, bi edo hiruko egonaldietan.\nAterpetxe gisa, bereziki asteburuetan eta oporraldietan erabil liteke. Oso ekipamendu egokia da, kirol bilkurak, barnetegiak, ikastaroak, jardunaldiak eta abar egiteko, baina edozein jardueretarako aloka liteke, baita lagun-taldeek ere.\nKanpoaldean, halaber, picnic-erako 6 mahai eta iturria dituen zabalgunea du eta bertan, etnografi parkea kokatua dago.\nHelbidea: Santio Zeharra 131\nErreserbak: 678 914 503 - santiagomendi.aterpetxea@gmail.com\nInformazio orokorra: 943 335 064\nPosta elektronikoa: kultura@astigarraga.eus